Стругово

Стругово — село во Општина Демир Хисар.

 Географија и местоположба 
Стругово — село во областа Железник, оддалечено само 4 км јужно од градот Демир Хисар. Соседни села се: Загориче од јужната страна, Боиште од запад, Слепче од север, Лесково од северозапад, а исто така граничи и со градот Демир Хисар.

 Историја 
Само 1 жител на оваа населба е заведен како жртва во Втората светска војна.

 Стопанство 

 Население 
На Етнографската карта на Битолскиот Вилает од 1901 г. Стругово се води како чисто македонско село во Битолската каза на Битолскиот санџак со 55 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 500 Македонци.

Според пописот од 2002 година во Стругово живееле 286 жители, од кои: 285 Македонци и 1 останат.

Според последниот попис од 2021 година, во селото живееле 184 жители, од кои 176 Македонци, 1 Србин и 7 лица без податоци.

 Родови 

Стругово е македонско село.

Според истражувањата на Бранислав Русиќ во 1952 година родови во селото:

Староседелци: Богдановци (1 к.), Апостоловци (36 к.), Зулумовци со Гавазовци (4 к.), Пашовци со Трајковци (7 к.), Доцевци  (11 к.), Милевци (6 к.), Илијовци (5 к.), Стамевци (1 к.), Маслинковци (1 к.), Гавевци (2 к.) и Петковци (1 к.).
Доселеници: Ивановци или Балуловци (3 к.) доселени се од селото Лева Река, Ресенско, го знаат следното родословие: Цветан (жив на 90 г. во 1952 година) Ѓоргија-Иван, кој се доселил од Лева Река; Чомаковци (3 к.) доселени се од селото Лопатица, Битолско. Го знаат следното родословие: Доне (жив на 50 г. во 1952 година) Ацко-Нечо, кој се доселил; Чоревци (1 к.) потекнуваат од домазет доселен од селото Црновец, битолско. Го знаат следното родословие: Крсте (жив на 38 г. во 1952 година) Коле-Диме, кој се доселил; Чавкаровци (4 к.) доселени се од селото Вирово; Голгановци (1 к.) доселени се од селото Обедник; Шамевци (2 к.) и тие се доселени од селото Обедник околу 1903 година; Зеленковци (4 к.) доселени се од селото Утово околу 1921 година; Димовци (1 к.) доселени се од селото Лесково.

 Општествени установи 
 Црква „Св. Атанасиј“
 Основно училиште „Гоце Делчев“ до V одделение, подрачно училиште на ОУ „Гоце Делчев“ - Демир Хисар

 Самоуправа и политика 

 Избирачко место 

Во селото постои избирачкото место бр. 637 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 201 гласач.

 Културни и природни знаменитости 
мини|лево|Вештачката акумулација Стругово

 Редовни настани 

 Личности 

 Диме Талев Котевски — македонски револуционер од ВМОРО.
 Веле Ѓоргиев Петровски — македонски револуционер од ВМОРО.
Неделко Стојанов Здравевски — македонски револуционер од ВМОРО.

 Култура и спорт 

 Иселеништво 
Од родовите поединечно се знае за следните иселеници до 1952 година:

 Од Апостоловци во: Вардино (како домазет од 1935 година), Загориче (како домазет од 1951 година), Граиште (како домазет од 1939 година), и во Утово (како домазет од 1912 година).
 Од Зулумовци во: Ново Змирново (едно семејство од 1920 година).
 Од Милевци во: Граиште (како домазет од 1940 година), и во Битола (едно семејство од 1951 година).
 Од Чоревци во: Битола (едно семејство од 1947 година).
 Од Илијовци во: Битола (едно семејство од 1947 година), и во Крушево (едно семејство од 1947 година).
 Од Стамевци во: Утово (како домазет од 1920-тите).
 Од Чавкаровци во: Осиек во Хрватска (едно семејство од 1948 година).
 Од Шатевци во: Смилево (како домазет од 1931 година).
 Од Димовци во: Црновец  (едно семејство од 1931 година)
 Од Петковци во: Романија (едно семејство од 1908 година).

 Наводи 

 Надворешни врски 


Категорија:Села во Македонија
Категорија:Демирхисарски села
Категорија:Села во Општина Демир Хисар